**Koorešpondenčný kurz ReMe**

(*prvá konzultácia)*

**Peter Jahn**

**Nastavenie systému**

**vzájomnej komunikácie**

**Úvod**

Váš záujem o korešpondenčný kurz ***Metódu ReMe a kritické myslenie*** ma teší. Je to pre mňa výzva. Jej cieľom je čo najlepšie využiť čas na našej spoločnej ceste k poznaniu nepoznaného. Výstupom, spätnou väzbou v každom okamžiku, je Vaša spokojnosť. Chuť a ochota pokračovať.

Základom týchto procesov bude e-komunikácia. Aj moje úvodné predstavenie začne touto formou. Prostredníctvom mojej stránky: <http://peter.jahn.szm.com>. Ak v nej uvedené informácie sú nedostatočné, opýtajte sa na nezodpovedané. To platí aj o všetkom ostatnom, čo je predmetom poznávania ReMe. Čo sa bude týkať procesov vo Vami navrhnutom systému, ktorého správanie budete počas kurzu analyzovať a modelovať. Je dôležité mať neustále na pamäti: ***Veľa sa pýtajte a neponáhľajte sa!***

Pre ľudí je typické brániť sa aktivite, ktorá je vnímaná ako nepotrebná, zbytočná. Snahou je čo najskôr preniknúť k podstate veci. Preto sa mnohí snažíme na základe nadobudnutých skúseností a poznania aktivovať i také procesy, o ktorých máme nedostatočné znalosti Ak sme neúspešní, aktivity sa vzdáme. Alebo hľadáme doplňujúce informácie z rôznych, aj nevhodných zdrojov. Alebo systematicky začneme študovať nám neznáme. Metóda ReMe a jej nástroje také sú. Ale zmysluplné a efektívne naplnenie očakávaní možno dosiahnuť len ak záujemca:

* má poznatky, ktoré zodpovedajú minimálne úrovni učiva odborných predmetov stredných odborných škôl, gymnázií alebo učebných odborov s maturitou;
* má znalosti práce s informačnými technológiami (IT), výpočtovou technikou (PC), hardvérovým a softvérovým vybavením (HW a SW) a prístupom na www;
* má skúsenosti s využívaním operačného systému MS Windows a balíka MS Office na úrovni „stredne pokročilý“;
* vie pracovať s textovými a tabuľkovými súbormi a prezentáciami typu PowerPoint a HTML,
* ***Vie si nastaviť kritickú spätnú väzbu a svoj cieľ!***

**Cieľ korešpondenčného kurzu a prvej konzultácie**

Hlavný cieľ je spracovať, Vami navrhnutú problémovú situáciu, do prípadovej štúdie, ktorá umožní problémovú situáciu systémovo riešiť. Tento cieľ je rozčlenený (diverzifikovaný) na 14 čiastkových cieľov:

* prvé štyri z nich sú úvodné, zoznamovacie. Ich nositeľom sú zoznamovacie konzultácie;
* desať nasledujúcich obsahujú poznávacie lekcie. Oni tvoria systém poznávania ReMe a realizácie Vašej prípadovej štúdie.

Cieľom dnešnej, prvej konzultácie, je zoznámiť Vás so systémom ReMe. Rozsahom jej ponuky a možnosťami, ktoré môžete prostredníctvom tejto metódy využiť vo svojej praxi. Nepriamo, na základe vzájomne vytvorenej spätnej väzby, nastavíme systém vzájomnej komunikácie a štruktúry pre druhú zoznamovaciu konzultáciu.

**Zoznámenie sa s ReMe, základnými pojmami a jej nástrojmi**

Pomocníkom v našej spoločnej práci bude portál: <http://www.mba-strategy.sk>. Na jeho stránkach nájdete potrebné dokumenty a odkazy. Pre ďalšie pokračovanie je potrebné uskutočniť návštevu tohto portálu. Získate tak dostatok podkladov pre prípravu na druhú konzultáciu. Na adrese: <http://www.mba-strategy.sk> sa  nachádza ***prezentácia IKK-Úvod***. Obsahuje stručný prehľad o obsahu a priebehu individuálneho korešpondenčného kurzu. Prezrite si ju.

**Vaše úlohy pre druhú konzultáciu**

1. Založte si pracovný zošit (papierový/elektronický), do ktorého budete chronologicky zaznamenávať všetko čo Vás zaujalo. Čo ste si naštudovali, čo vám je nejasné, k čomu potrebujete vysvetlenie. Zošit bude neoddeliteľnou súčasťou Vášho poznávania a komunikácie s lektorom. Systému zaznamenávania poznatkov, otázok a odpovedí venujte dostatok času. Na ňom bude závisieť Vaša efektivita a úspech v kurze.
2. Vo svojej reakcii na dnešnú konzultáciu uveďte Váš prvý dojem z návštevy portálu: [**http://www.mba-strategy.sk**](http://www.mba-strategy.sk)**.**
3. Vypracujte si svoje otázky týkajúce sa rozšírenia informácií obsiahnutých v prezentácii **IKK-Úvod.**
4. Rovnako uveďte svoje otázky týkajúce sa Univerzálneho analyzátora UAreme, ktorý je dostupný na adrese: <https://www.youtube.com/watch?v=4WIORPNmgZI>.

Naša spoločná komunikácia v nasledujúcom období bude realizovaná prostredníctvom e-adresy: [peter.jahn@mba-strategy.sk](mailto:peter.jahn@mba-strategy.sk). Na tejto adrese očakávam Vaše odpovede k úvodnej konzultácii a súčasne otázky pre pokračovanie v dnes začatej spoločnej komunikácii.

Srdečne pozdravujem.

Peter

**Peter Jahn**

Kostolná 158/31

976 34  Králiky

Tel: **0905/42 58 21**

Http: www.[**mba-strategy.sk**](www.peter.jahn.szm.sk)

E-mal: [**peter.jahn@mba-strategy.sk**](peter.jahn@mba-strategy.sk)

**Univerzálny analyzátor Reme** [**>TU<**](https://www.youtube.com/watch?v=4WIORPNmgZI)